IT Txartela LAGUNTZA: Menuen Barra

"Hasi" botoia

"Hasi" botoiak aukera ematen dizu ebaluazioa hasteko. Une honetatik aurrera, lehenengo galdera bistaratuko da pantailan eta ebaluazio-denbora zenbatzen hasiko.

Ebaluazioa hasi ondoren, honako hauek egin ahal izango dituzu: nabigatu eta galderei erantzun, aplikazioan erabilgarri dauden aukerak ikusi eta ebaluazioa nahi duzun unean amaitu.

| "Hurrengoa" botoia "Hurrengoa" botoiak aukera ematen dizu hurrengo galderara igarotzeko, alegia, segidan datorren galderara, baina betiere, uneko galderari erantzun ondoren.
| "Amaitu" botoia "Amaitu" botoiak aukera ematen dizu ebaluazioa nahi duzunean amaitzeko, eta hori egiteko ez duzu zertan galdera guztiei erantzun. Aukera honetaz baliatzen zarenean, pantailan informazio-mezu bat agertuko zaizu proba amaitu duzula adierazteko. Ez aukera hautatzen baduzu, probak aurrera jarraituko du. Bai aukera hautatzen baduzu, pantaila bat agertuko zaizu, eta, hor, egindako probaren azken emaitza agertuko zaizu. Proba gainditzen baduzu, behin-behineko ziurtagiri bat inprimatuko da, eta aplikazioa berez amaituko da.

"Aukerak" botoia

"Aukerak" botoia sakatzen baduzu, probaren joanari buruzko informazio-gehigarria bistaratuko da ebaluazio-leihoaren eskuinaldean.

· Ebaluazioan emandako denbora.
· Uneko eguna eta ordua.
· Ebaluazioa egiten ari den pertsonaren datuak. Matrikula-zenbakia, izena, 1abizena eta 2abizena.
· Iritsi nahi den modulua.
· Zuzen eta oker emandako erantzunen estatistikak, gaika: taulan eta grafikoan.

"Aukerak" leihoa ixteko, sakatu "Aukerak" botoia.

| "Laguntza" botoia "Laguntza" botoiak aukera ematen dizu, edozein unetan, ebaluazio-aplikazioa erabiltzeko moduaz kontsultak egiteko.

Soinu-ikonoa

Ikono honek aukera ematen du aplikazioaren soinua aktibatzeko edo desaktibatzeko. Aktibatuta dagoenean, lerro keinukariak agertzen dira soinu-ikonoaren ondoan. Desaktibatuta dagoenean, berriz, lerroak desagertu egiten dira. Sistemak, berez, aktibatuta dakar soinua.

Soinua menuen barrako botoiei lotuta doa, bai eta zenbait galderatako erantzunen aldean agertzen diren "Ados" eta "Irudia" botoiei ere.